Aferdis akruran (S tefransist: élément chimique) d tagrumma n ibelkimen (atomes) ttuẓlaynin s yan wuṭṭun imden n ipruṭunen g tuẓemt-nnsen. Uṭṭun-a, nettaru s Z, da as-nettini uṭṭun abelkiman n uferdis akruran. Da ttuswettant, g tilawt, tɣariwin tikruranin n ibelkimen s tuẓka-nnsen talikṭrunant iqqnen ɣer wuṭṭun n ipruṭunen n tuẓemt-nnsen, ayenna yakkan mas d ibelkimen aksulnin g wuṭṭun abelkiman da asen-ttiksilent tɣariwin tikruranin. G unemgal, ẓḍaren ibelkimen n uferdis akruran igan yan ad ilin yan wuṭṭun imzarayen n inuṭrunen g tuẓemt-nnsen, ar asen-nettini g waddad-a iẓutupen.
Ahidrujin, akarbun, aẓut, uksijin, uzzal, anas, aẓref, ureɣ, atg. gan iferdisen ikruranen. Ku yan deg-sen da ittugensas s yat tengalt takrurant: H, C, N, O, Fe, Cu, Ag, Au, atg. S umata, ttyafan ar ass-a 118 n iferdisen ikruranen, seg wuṭṭun abelkiman 1 ar 118. Deg-sen 94 n iferdisen ttusmagin ɣef wakal g wammas agaman, ilin 80 ɣur-sen s tdersi yan uẓutup izgan (lan akk iferdisen-a yan wuṭṭun abelkiman imeẓẓiyen ɣef neɣ igda 82 amer iferdisen 43 d 61).
Ɣyen iferdisen ikruranen ad munen g tizi n imyaggaten ikruranen ssilɣen yat tartalla n wuddisen ikruranen. Aman, sumedya, gan tayafut n tamunt n wuksijin d uhidrujin, ayenna aɣ-yakkan afnuz bu bu tenfalit takrurant H2O — sin ibelkimen n uhidrujin d yan n wuksijin. Iẓḍar uhidrujin d wuksijin, g tfadiwin timehlanin myallanin, ad d-fken uddisen myallanin, amm ubiruksid n uhidrujin neɣ d aman ittsuksijinin lanin tanfalit H2O2 — sin ibelkimen n uhidrujin d sin n wuksijin. G unemgal, ku uddis akruran iɣey ad irey ig iferdisen imyallan. Aman, s umedya, ẓḍaren ad ttuliktrulizan ɣer wuksijin d uhidrujin. Da nettini i tanga tazedgant, yulɣen s ibelkimen n uferdis akruran igan yan,tafekka tafrart. Tameggarut-a ur yallfus ad tery ɣer iferdisen myallanin. Aya a s nsemziriy ger tfekka tafrart d uferdis akruran. S umedya, uksijin iga aferdis akruran, maca urrig nna nessen akkʷ d nna mi nettini g wawal n ku ass uksijin hat tafekka tafrart ayd igaig yisem-nnes unɣid asinuksijin,ar t-nsenfali s O2, bar ad imyilli d wuẓun bu tenfalit O3, igan altu tafekka tafrart; uẓun d usinuksijin gan anawen isnefliḍnanen n uferdis uksijin. Addad alugnan n yan uferdis akruran iga-t waddad n tfekka tafrart mi tga tenfalit (Enthalpie) tanawayt n ussileɣ tanelmaḍt-akkʷ g tfadiwin timagnutin n uzɣal d ussikel, igdan 0 s umsasa.
Ur yallfus ad infel uferdis akruran ɣer yan uferdis-yaḍen s umyagga akruran, amyagga aweẓman ittusemman ammeskel aweẓman day ayd iẓḍaren ad ig isenfel-a. Asenmel-a isenfali-t tikkelt tamezwarut umsekrura afransis Lavoisier g 1789[1],[2].
Da wala ttuskanen iferdisen ikruranen g yat tfelwit, d-ikkan imahilen n umsekrura arusi Dimitri Mundalif, mi ttinin "tafelwit tawalant n iferdisen":
IsenmalEdit
Tingalin, tasmaggayt d ussurteyEdit
Tifrisin n kraygat aferdisEdit
Tisaɣulin d isugamEdit
- ↑ Traité élémentaire de chimie, p.101.
- ↑ Amsenfizik d umsekrura ayrlandi ⵔⵓⴱⵉⵔ ⴱⵓⵢⵍ, ⵏⵏⴰ ⵡⴰⵍⴰ ⵉⵜⵜⵓⵙⵏⴽⴰⴷⵏ ⵎⴰⵙ ⵉⴳⴰ ⴰⵎⴰⵔⴰ ⵏ ⵜⵎⵉⴹⵔⴰⵏⵜ ⵏ ⵓⴼⵔⴷⵉⵙ ⴰⴽⵔⵓⵔⴰⵏ, pratiquait en fait l'alchimie et recherchait le moyen de procéder à la transmutation des métaux entre eux. C'est davantage dans le domaine de l'atomisme qu'il a été précurseur, avec ses travaux fondateurs sur la physique des gaz et l'énoncé de la loi de Mariotte.
kab_Latn kab_Latn kab_Latn kab_Latn kab_Latn nso_Latn kab_Latn kab_Latn kab_Latn fra_Latn fra_Latn